Т1аккха Ташо-Хьаьжа, имам Шемал санна, 1790-чу шарахь дуьнен т1е ваьлла хила тарло. Вина хан санна билггал къастоза ю Воккха-Хьаьжа Далла дуьхьал д1авахана хан а. Оьрсийн документаш т1ехь 1843-чу шо ду аьлла язйина ю и. Х1унда аьлча, оцу шарахь дуьйна церан инарлин сводкаш т1ехь хьахош вац иза. Нохчийн хьостанаша (Ибрагимов Ибрах1им, Амаев 1абдулхьамид) билгалдаккхарехь Ташо-Хьаьжа бакъдуьнена д1авахана 1261- чу шарахь (бусалбанийн календарь) Григорианан календарца и нисло 1845-1846 чу шарца. Ткъа цуьнан вина хан 1790 шо лору таьпптарша. Сесанара Хьаьжина т1аьхьах1иттинчех хилла Энганара, Сесанара, Бенара бусалба нах. Ша д1авалале К1ажак1ел олучу метте оцу ярташкара нах д1а а гулбина, Ташу-Хьаьжас хаийтина ша мурдех дозалла деш хилар, уьш шена т1аьхьара д1абовла цалаар. И д1акхелхаш цунна уллехь хилла цуьнан верас Энганара Илес-Хьаьжа, Гелдаганара Довлат-Молла, Энганара Селаби.